# Blackwater USA

### Fra Wikipedia, den frie encyklopædi

Du har nye beskeder (forskel fra næstsidste redigering).

Blackwater USA er en privat militær sikkerhedskoncern grundlagt i 1996 af Erik Prince, og er baseret i North Carolina i USA. Firmaet beskriver sine aktiviteter som "militære, lovhåndhævende, sikkerhedsfremmende og fredsbevarende operationer." Firmaet sælger militære tjenester og opfylder derfor kriteriet for at være lejesoldater. Blackwater er et stærkt kontroversielt sikkerhedsfirma, specielt på grund af firmaets arbejde i Irak.

## [redigér] Kontroverser og kritik

I marts 2006 foreslog Cofer Black, næstformand for Blackwater USA, ved en international konference i Amman i Jordan, at firmaet er klar til at bevæge sig imod at levere sikkerhedseksperter op til brigadestørrelse i humanitære operationer og lavintensitetskrige. Kritikere mener at dette er at lægge for mange politiske beslutninger i hænderne på private virksomheder.[1] Firmaet benægter udtalelsen.[2]

Blackwater USA kaldes ofte lejesoldater af deres kritikere, og firmaet beskyldes for at være et katastrofalt kapitalistisk firma. Private sikkerhedsfolk skabte vrede i Irak da det blev fremført at de blev gjort immune over for irakisk retsforfølgelse i love der stammer fra koalitionens midlertidige administration og er underskrevet af L. Paul Bremer.[3]

Dokumentarfilmen Iraq for Sale: The War Profiteers påstår at firmaet var delvist ansvarligt for Abu Ghraib skandalen.

Blackwater bliver i øjeblikket sagsøgt af familierne til de fire sikkerhedsfolk der blev dræbt i Fallujah i marts 2004. Familierne sagsøger ikke kun firmaet for penge, men også for detaljerne omkring de omkomnes død. De påstår at Blackwater nægter at give dem disse detaljer. Fire familiemedlemmer vidnede for House Government Reform Committee 7. februar 2007. De bad om at Blackwater blev holdt ansvarlige for fremtidig negligering af ansattes liv.[4] 19. april 2006 trykte The Nation en artikel der omhandlede retssagen.[5] Artiklen diskuterede fjernelsen af ordet "pansrede" fra allerede underskrevne kontrakter og andre beskyldninger. Forfatteren af artiklen, Jeremy Scahill, har også udgivet en bog der kritiserer Blackwater.[6]

## [redigér] Historie

Blackwater USA blev grundlagt i 1996 for at sælge støtte til militær og politi. Det var et af flere private sikkerhedsfirmaer der blev ansat efter den amerikanske invasion af Afghanistan.

Blackwater Security Consulting blev dannet i 2002. Det er et af over 60 private sikkerhedsfirmaer der er blevet hyret under Irakkrigen til at bevogte embedsmænd og installationer, træne iraks nye hær og politi og yde anden støtte til besættelsesstyrkerne.[7]

31. marts 2004 overfaldt irakiske oprørere i Fallujah en konvoj med fire amerikanske sikkerhedsfolk ansat hos Blackwater.[8] De blev dræbt af en granat og deres brændte lig blev slæbt gennem gaderne og senere hængt op over en bro over Eufrat.[9]

Videobilleder af hændelsen blev vist af nyhedsstationer verden over, og skabte megen vrede i USA, og var formodentlig en af årsagerne til den senere brutale pacificering af Fallujah

I april 2005 blev seks amerikanske Blackwater ansatte, tre bulgarske besætningsmedlemmer og to skytter fra Fiji dræbt i Irak da deres Mi-8 helikopter blev skudt ned.

Blackwater USA blev hyret til at assistere efter orkanen Katrina havde ramt New Orleans. Ifølge firmaet selv bidrog de med helikoptertransport, sikkerhedsvagter, humanitær hjælp og logistik og transport. Uofficielle rapporter siger at firmaet også bidrog med lovhåndhævelse, så som at sikre beboelsesområder og konfrontere kriminelle.[10]

23. januar 2007 blev fem blackwater ansatte dræbt i Irak da deres Hughes H-6 helikopter blev skudt ned. Episoden skete i Baghdad ved Haifa gaden. Tre oprørsgrupper hævdede at stå bag nedskydningen, men dette er ikke blevet bekræftet af USA.[11] En amerikansk militær talsmand har bekræftet at fire af de fem dræbte var blevet skudt i nakken på tæt hold, men vidste ikke om de havde været i live da de blev skudt.[12]

## [redigér] Firmastruktur

Blackwater USA består af ni firmaer:

- Blackwater Training Center
- Blackwater Target Systems
- Blackwater Security Consulting
- Blackwater Canine
- Blackwater Presidential Airways (PAWS)
- Blackwater Airships, LLC
- Blackwater Armored Vehicle
- Blackwater Maritime
- Raven Construction

Blackwaters koncernchef Gary Jackson og vice-koncernchef Bill Mathews og andre af firmaets chefer er tidligere Navy SEALs. Chris Taylor der er vicechef for strategiske initiativer er en tidligere marinesoldat fra Force Recon. Blackwater blev grundlagt af Erik Prince der stadig er ejer.

### [redigér] Faciliteter

Koncernen påstår selv at den driver "den største privatejede træningsfacilitet i landet." Faciliteten der ligger i North Carolina består af adskillige skydebaner, bygninger til træning i bykamp og har over 24 km2 land.

I november 2006 kundgjorde Blackwater at de har indkøbt en 0,3 km² facilitet 240 km vest for Chicago i Mount Carrol, Illinois, der skal hedde Blackwater North.

### [redigér] Træning

Blackwater tilbyder adskillige åbne kurser hvert år, hvor deltagere kan lære alt fra håndgemæng til præcisionsskydning med riffel. Endvidere optages der rekrutter i Blackwater Academy, et program der træner potentielle rekrutter til arbejdet i koncernen.

## [redigér] Eksterne henvisninger

- Blackwater USA's hjemmeside
- PBS programmer om private sikkerhedsfirmaer

## [redigér] Noter

1. ↑ Blackwater USA says it can supply forces for conflicts
2. ↑ Inside America's Private Army (continued)
3. ↑ War, Profits, and the Vacuum of Law: Privatized Military Firms and International Law
4. ↑ Victims of an Outsourced War - Time
5. ↑ Blood Is Thicker Than Blackwater - The Nation
6. ↑ Blackwater: The Rise of the World's Most Powerful Mercenary Army (2007: ISBN 1560259795)
7. ↑ Role of security companies likely to become more visible - USA Today
8. ↑ The High Risk Contracting Business - PBS
9. ↑ 'Residents hang slain Americans' bodies from bridge' - CNN.com
10. ↑ Overkill: Feared Blackwater Mercenaries Deploy in New Orleans - Democracy Now
11. ↑ U.S. crew of downed helicopter shot at close range -- CNN.com
12. ↑ 4 Americans in Iraq Crash Shot in Head -- WTOP.com

Hentet fra "http://da.wikipedia.org../../../b/l/a/Blackwater_USA_0e58.html"

Kategori: Virksomheder fra USA

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- العربية
- Deutsch
- English
- Esperanto
- Français
- Bahasa Indonesia
- Nederlands
- ‪Norsk (bokmål)‬
- Português
- Svenska
- 中文